ddrg/super_eurlex huggingface dataset:
21.

noterer sig en afgørelse truffet af Personaleretten i november 2014 om udvalgets tidligere interne revisor; anerkender, at Personaleretten fastslog, at udvalget skulle betale erstatning til den tidligere interne revisor, men at den samtidig yderligere afviste de påstande, han fremkom med; bemærker, at udvalget straks efterkom Personalerettens beslutning og udbetalte erstatning; bemærker, at en whistleblower i god tro ifølge artikel 22b i personalevedtægten ikke må »udsættes for sanktioner« som følge af, at vedkommende har indberettet uregelmæssigheder; minder om, at Parlamentet bekræftede dette faste princip om beskyttelse af whistleblowere, da det krævede, at Regionsudvalgets interne revisors indberetning af uregelmæssigheder ikke måtte resultere i nogen negative konsekvenser for ham; minder om, at Parlamentet i januar 2004 ( 1 ) bekræftede, at den interne revisor er en bona fide whistleblower; bemærker, at den tidligere interne revisor i november 2015 har indgivet endnu en sag mod udvalget; bemærker, at der fandt en høring sted i december 2017, og at Domstolens afgørelse forventes at falde i sommeren 2018; bemærker, at udvalget imidlertid ikke har nogen indflydelse hverken på sagsøgeren, der indgav en ny sag, eller på Domstolens tidsplan; opfordrer Domstolen til officielt at anerkende den interne revisors status som en bona fide whistleblower og sikre, at han ikke udsættes for sanktioner som følge af have indberettet uregelmæssigheder;
1.

glæder sig over, at gennemførelsen af 2014-2020-programmerne endelig er ved at nå op på fuld hastighed og kun fører til en mindre tilpasning på udgiftssiden i forhold til de meget betydelige ændringsbudgetter, der blev vedtaget i 2016 og 2017; opfordrer Kommissionen og medlemsstaterne til at kompensere for de store forsinkelser, der er akkumuleret i de seneste tre år;
A.

der henviser til, at formålet med fleksibilitetsinstrumentet er for et givet regnskabsår og inden for det angivne beløb at gøre det muligt at finansiere nøje fastlagte udgifter, der ikke kunne finansieres inden for de lofter, der var til rådighed for et eller flere andre udgiftsområder;
D.

der henviser til, at ansøgningen er baseret på interventionskriteriet i artikel 4, stk. 1, litra b), i EGF-forordningen, som forudsætter, at mindst 500 arbejdstagere afskediges over en periode på ni måneder, i virksomheder, der er aktive inden for den samme økonomiske sektor i en hovedgruppe i NACE (rev. 2), og som befinder sig i en region eller to sammenhængende regioner på NUTS 2-niveau, eller mere end to sammenhængende regioner på NUTS 2-niveau, under forudsætning af at over 500 arbejdstagere er berørt i to af de kombinerede regioner i en medlemsstat;
6.

pålægger sin formand at undertegne denne afgørelse sammen med Rådets formand og drage omsorg for, at den offentliggøres i Den Europæiske Unions Tidende ;
88.

tager Rettens afgørelse af 25. september 2018, hvori den bekræftede Parlamentets afvisning af at give aktindsigt i dokumenter vedrørende MEP'ers dagpenge, rejseudgifter og godtgørelse til parlamentarisk assistance (dom i sag T-639/15 til T-666/15 Maria Psara m.fl. mod Parlamentet og T-94/16 Gavin Sherdan mod Parlamentet), til underretning; minder Præsidiet om, at plenarforsamlingen har anmodet om større gennemsigtighed, og at der er presserende behov for at revidere godtgørelsen for generelle udgifter (GEA); glæder sig i denne forbindelse over, at der blev nedsat en ad hoc-arbejdsgruppe til at fastlægge og offentliggøre regler om anvendelsen af GEA; beklager imidlertid, at Præsidiet på grundlag af rapporten fra sin arbejdsgruppe kun kunne nå til enighed om en ikke-udtømmende liste over godtgørelsesberettigede udgifter og om behovet for, at hvert enkelt medlem af Parlamentet skal have en særskilt bankkonto, der er øremærket til midler, som er modtaget inden for rammerne af GEA; gentager sin opfordring til Præsidiet om at foretage følgende yderligere ændringer i forbindelse med GEA: — at pålægge medlemmerne at gemme alle kvitteringer, der vedrører GEA — at pålægge medlemmerne at returnere den ubrugte del af GEA ved afslutningen af deres mandat;
D.

der henviser til, at ansøgningen er baseret på interventionskriteriet i artikel 4, stk. 1, litra b), i EGF-forordningen, som forudsætter, at mindst 500 arbejdstagere afskediges over en periode på ni måneder i virksomheder, der er aktive inden for den samme økonomiske sektor i en hovedgruppe i NACE (rev. 2), og som befinder sig i en region eller to sammenhængende regioner på NUTS 2-niveau, eller mere end to sammenhængende regioner på NUTS 2-niveau, under forudsætning af at over 500 arbejdstagere er berørt i to af de kombinerede regioner i en medlemsstat;
3.

bemærker endnu en gang det relativt høje niveau af bøder i konkurrencesager i 2017 på i alt 3 273 mio. EUR; mener, at der bør åbnes mulighed for, at eventuelle indtægter, der stammer fra bøder eller er forbundet med for sen betaling, foruden eventuelle overskud, der stammer fra underudnyttelse, kan genanvendes i Unionens budget, uden at BNI-bidragene mindskes tilsvarende; minder om sit forslag om, at der etableres en særlig reserve på Unionens budget, som gradvist vil blive fyldt op med alle former for uforudsete andre indtægter, og som behørigt fremføres for at give mulighed for yderligere udgifter, når behovet opstår;
minder om, at Kommissionen den 8. juni 2017 forelagde et forslag til en forordning om sikring af konkurrencen inden for lufttransport ( 5 ) , som har til formål at sikre loyal konkurrence mellem Unionens luftfartsselskaber og tredjelandes luftfartsselskaber med henblik på at opretholde gunstige betingelser for et højt niveau af forbindelser; noterer sig, at Parlamentet og Rådet forventes at indlede forhandlinger om dette lovforslag i efteråret 2018;
E.

der henviser til, at Parlamentet konsekvent har understreget sin støtte til videreførelsen af FRT og samtidig har understreget, at det som den ene af budgetmyndighedens to grene skal inddrages fuldt ud i beslutningsprocessen vedrørende udvidelsen af faciliteten, bl.a. for at undgå en gentagelse af proceduren fra dens oprettelse; der henviser til, at der ikke hidtil har fundet nogen forhandlinger sted om finansiering af den anden tranche af FRT mellem Parlamentet og Rådet; der henviser til, at det ville have været hensigtsmæssigt, at drøftelserne om finansiering af den anden tranche havde fundet sted i forbindelse med forliget om budgettet for 2018;
19.

beklager Kommissionens forslag om at finansiere den anden tranche af faciliteten for flygtninge i Tyrkiet og den efterfølgende aftale, der blev indgået mellem medlemsstaterne i Rådet den 29. juni 2018; støtter videreførelsen af faciliteten for flygtninge i Tyrkiet, men fastholder, at EU-budgettet — således som Kommissionen foreslog den 14. marts 2018 — bør bidrage til finansieringen af faciliteten med et beløb på 1 mia. EUR, mens medlemsstaterne bør bidrage med 2 mia. EUR i form af bilaterale bidrag med henblik på at sikre, at der i de sidste to år af den nuværende flerårige finansielle ramme bevares tilstrækkelige margener under FFR's særlige instrumenter til uforudsete begivenheder samt til finansieringen af andre prioriteter; fastholder også, at faciliteten for flygtninge i Tyrkiet bør finansieres med nye bevillinger, eftersom der er tale om et nyt initiativ inden for denne flerårige finansielle ramme; beklager, at der trods Parlamentets klare anmodning om at blive fuldt ud knyttet til beslutningsprocessen vedrørende udvidelsen af faciliteten for flygtninge i Tyrkiet, bl.a. for at undgå en gentagelse af proceduren for dens oprettelse, hidtil ikke har fundet forhandlinger sted mellem Parlamentet og Rådet om finansieringen af den anden tranche af faciliteten; meddeler medlemsstaterne, at Parlamentet har al mulig ret til at påtage sig sin rolle som en af parterne i Unionens budgetmyndighed, og at den vil gøre det, som allerede bebudet ved tidligere lejligheder;
B.

der henviser til, at Kommissionen derfor foreslår at ændre EU-budgettet for 2018 ved at forhøje budgetpost 13 06 01 "Bistand til medlemsstaterne i forbindelse med en større naturkatastrofe, som har en alvorlig indvirkning på borgernes livsvilkår, det naturlige miljø eller økonomien" med 97 646 105 EUR i både forpligtelses- og betalingsbevillinger;
5.

glæder sig over Kommissionens forslag til en ny EU-civilbeskyttelsesmekanisme, som et middel til at forebygge og reagere i tilfælde af naturkatastrofer; mener, at EU-civilbeskyttelsesmekanismen er et konkret tegn på solidaritet i Unionen i lighed med EUSF; minder i denne forbindelse om, at det er vigtigt fortsat at give regionerne i den yderste periferi særlige EUSF-adgangsbetingelser for at hjælpe dem med at håndtere deres høje grad af sårbarhed over for naturkatastrofer; efterlyser i situationer, hvor det er vanskeligt at indsamle oplysninger, og hvor det er begrundet i omfanget af naturkatastrofen, en mere fleksibel frist for at indgive en anmodning om mobiliseringen og anvendelsen af EUSF-fondsmidler;
3.

minder om, at det er vigtigt, at der findes et særligt websted om EGF, som bør være tilgængeligt for alle EU-borgere, og opfordrer til større synlighed; fremhæver betydningen af flersprogethed, når der kommunikeres bredt til offentligheden; bifalder Kommissionens intention om at oversætte nye elementer på EGF's websted til alle Unionens officielle sprog; efterlyser et mere brugervenligt webbaseret miljø og opfordrer Kommissionen til at øge den indholdsmæssige værdi af sine publikationer og audiovisuelle aktiviteter som fastsat i artikel 11, stk. 4, i EGF-forordningen; foreslår, at Kommissionen forbedrer sin kommunikation via sociale medier og alternative platforme;
10.

bemærker, at ansøgningen vedrører 2 287 arbejdstagere, der er blevet afskediget hos Caterpillar og virksomhedens fem leverandører, hvoraf de fleste er mellem 30 og 54 år; påpeger endvidere, at mere end 11 % af de afskedigede arbejdstagere er mellem 55 og 64 år med færdigheder, der er specifikke for fremstillingssektoren; understreger, at de jobsøgende i Charleroi hovedsageligt er lavtuddannede (50,6 % har ikke en uddannelse på gymnasialt niveau), og 40 % er langtidsledige (i mere end 24 måneder); beklager, at arbejdsløsheden efter disse afskedigelser ifølge den offentlige arbejdsformidling (FOREM) i Vallonien forventes at stige med 6,1 % i Hainaut-regionen; anerkender i lyset heraf vigtigheden af aktive arbejdsmarkedsforanstaltninger, som er medfinansieret af EGF med henblik på at forbedre chancerne for, at disse grupper kan vende tilbage til arbejdsmarkedet;
F.

der henviser til, at Kommissionen også har foreslået at styrke stillingsfortegnelsen for Forvaltningsorganet for Innovation og Netværk (INEA) i forbindelse med WiFi4EU-initiativet ved at tilføje én stilling som midlertidigt ansat i lønklasse AD7; der henviser til, at denne ændring kan finansieres over agenturets budget for dette år;
5.

beklager, at de finansielle sektorer i andre medlemsstater er udsat for et lignende pres; anerkender, at afskedigelserne i nogle tilfælde kan sprede sig over en for lang periode til, at de opfylder EGF-kriterierne; opfordrer ikke desto mindre medlemsstaternes regeringer til at overveje, om EGF kan spille en nyttig rolle med hensyn til at sætte medarbejderne i stand til at tilpasse sig disse ændringer;
3.

opfordrer til en yderligere optimering af mobiliseringsproceduren, som vil føre til kortere tid mellem ansøgning og udbetaling; minder om, at hurtig udbetaling til støttemodtagerne er af meget stor betydning for lokalsamfundene og de lokale myndigheder og for deres tiltro til Unionens solidaritet;
7.

glæder sig over, at agenturet søger nye synergieffekter med andre EU-agenturer med henblik på at opnå større effektivitet og produktivitet og reducere omkostningerne; glæder sig over og tilskynder i denne forbindelse til agenturets samarbejde med andre EU-agenturer til støtte for EU's dagsorden for migration såsom agenturets levering af et stigende antal tjenester til Frontex; tilskynder agenturet til at samarbejde med andre EU-agenturer med henblik på at håndtere flygtningekrisen, herunder at udføre kritisk vigtige aktiviteter uden for sit oprindelige mandat for eksempel ved at bidrage med knowhow, operationel støtte og personale for at hjælpe med at tackle flygtningekrisen;
17.

noterer sig fra Revisionsrettens beretning, at der er behov for at styrke regnskabsførerens uafhængighed ved at lade ham rapportere direkte til agenturets administrerende direktør og bestyrelse; anmoder agenturet om at aflægge rapport til dechargemyndigheden om de skridt, der er taget i denne retning; anerkender, at agenturet som svar på denne anbefaling fra Revisionsretten er i færd med at udarbejde en afgørelse om, at bestyrelsen skal outsource stillingen som regnskabsfører til GD BUDG;
20.

glæder sig over, at fællesforetagendet har indført procedurer for forudgående kontrol på grundlag af finansielle og operationelle skrivebordsgennemgange, efterfølgende revisioner hos modtagere af tilskud for så vidt angår foreløbige og endelige betalinger under det syvende rammeprogram og projektomkostninger under Horisont 2020, mens Kommissionen er ansvarlig for de efterfølgende revisioner; glæder sig over, at restfejlfrekvensen for de efterfølgende revisioner ved udgangen af 2017 var på 1,13 %, hvilket Revisionsretten finder er under væsentlighedstærsklen;
20.

erfarer fra agenturet, at det er i 2017 gennemgik sin indførte politik om upartiskhed og uafhængighed og forebyggelse og afbødning af interessekonflikter (»Policy on impartiality and independence: prevention and mitigation of Conflict of Interest«) med henblik på at færdiggøre, gennemgå og ajourføre interesseerklæringer for alle medarbejdere; bemærker, at ifølge agenturet forventes det, at der offentliggøres en IAS-revisionsrapport om forebyggelse og afhjælpning af interessekonflikter i april 2019; opfordrer agenturet til at aflægge rapport til dechargemyndigheden om den omfattende revision af dets nuværende system til forebyggelse og afbødning af interessekonflikter i 2018/2019 og om gennemførelsen af Kommissionens henstillinger; glæder sig over agenturets nye retningslinjer om whistleblowing;
tilskynder Eurojust til at overveje at vedtage en strategi for grundlæggende rettigheder, herunder en henvisning til grundlæggende rettigheder i en adfærdskodeks, der kan fastsætte personalets pligter og uddannelse af personale; etablere mekanismer, der sikrer, at eventuelle krænkelser af de grundlæggende rettigheder afdækkes og indberettes, og at Eurojusts vigtigste organer hurtigt gøres opmærksom på risikoen for sådanne krænkelser; når det er relevant, oprette en stilling som ansvarlig for grundlæggende rettigheder, der rapporterer direkte til bestyrelsen for at sikre en vis grad af uafhængighed over for det øvrige personale, for at sikre, at trusler mod de grundlæggende rettigheder straks imødegås, og at politikken for grundlæggende rettigheder i organisationen opgraderes løbende; udvikle en regelmæssig dialog med civilsamfundsorganisationer og relevante internationale organisationer om spørgsmål vedrørende grundlæggende rettigheder og gøre overholdelsen af de grundlæggende rettigheder til et centralt element inden for rammerne af Eurojusts samarbejde med eksterne aktører, herunder navnlig medlemmer af de nationale forvaltninger, som det interagerer med på operationelt plan;
16.

tilskynder Europol til at overveje at vedtage en strategi for grundlæggende rettigheder, medtage en henvisning til grundlæggende rettigheder i en adfærdskodeks, som kunne definere personalets pligter og uddannelse af personalet; etablere mekanismer, der sikrer, at eventuelle krænkelser af de grundlæggende rettigheder afdækkes og indberettes, og at Europols vigtigste organer hurtigt gøres opmærksom på risikoen for sådanne krænkelser; når det er relevant, oprette en stilling som ansvarlig for grundlæggende rettigheder, der rapporterer direkte til bestyrelsen for at sikre en vis grad af uafhængighed over for det øvrige personale, for at sikre, at trusler mod de grundlæggende rettigheder straks imødegås, og at politikken for grundlæggende rettigheder i organisationen opgraderes løbende; udvikle en regelmæssig dialog med civilsamfundsorganisationer og relevante internationale organisationer om spørgsmål vedrørende grundlæggende rettigheder og gøre overholdelsen af de grundlæggende rettigheder til et centralt element inden for rammerne af Europols samarbejde med eksterne aktører, herunder navnlig medlemmer af de nationale forvaltninger, som det interagerer med på operationelt plan;
22.

minder om henstillingerne i Parlamentets beslutning af 16. januar 2019 om Unionens godkendelsesprocedure for pesticider og navnlig dets opfordring til autoriteten om: at forbedre deres risikokommunikation for at informere offentligheden på en hensigtsmæssig, forståelig og lettilgængelig måde; regelmæssigt at ajourføre sine vejledninger i overensstemmelse med den seneste udvikling på alle relevante områder med henblik på at vurdere de kort- og langsigtede virkninger af restkoncentrationer af aktivstoffer, formuleringer og blandinger overfladevand, jord, vind og støv; at gøre oplysningerne på dens websted mere brugervenlige og lette dataudvinding; at den offentliggør sine udtalelser i peer-evaluerede tidsskrifter for at intensivere konstruktive diskussioner og give flere nationale eksperter og andre forskere incitamenter til og mod på at deltage i dens arbejde;
19.

noterer sig, at agenturets bestyrelse er enig i agenturets og Miljønettets foreslåede fremtidige rolle for så vidt angår »forvaltning af energiunionen«, »overvågning og rapportering af CO 2 -emissioner fra tunge erhvervskøretøjer« og Kommissionens »tiltag for at strømline miljørapporteringen«, og glæder sig over Kommissionens forslag om at tildele yderligere ressourcer i form af kontraktansatte og midler til agenturet til brug for dets foreslåede nye opgaver;
bemærker, at instituttet reviderede sine interne kontrolrammer i 2017, og at bestyrelsen vedtog principperne for interne kontroller; anerkender, at vurderingen var baseret på de 16 interne kontrolstandarder, og at 10 ud af 16 af dem som følge heraf blev vurderet til at behøve »lette forbedringer«, mens ingen af standarderne for intern kontrol hverken kunne anses for at behøve »væsentlige forbedringer« eller for »ikke at have nogen indført ordning«; opfordrer instituttet til at aflægge rapport til dechargemyndigheden om de foranstaltninger, der er truffet for at forbedre situationen;
19.

udtrykker sin bekymring over, at agenturet ikke foretog en omfattende analyse i 2017 af, hvordan Det Forenede Kongeriges beslutning om at udtræde af Den Europæiske Union kunne forventes at indvirke på dets organisation, operationer og regnskaber; bemærker imidlertid på baggrund af agenturets svar, at det foretog en sådan analyse i 2018; opfordrer agenturet til at aflægge rapport til dechargemyndigheden om indvirkningen af Det Forenede Kongeriges beslutning om at udtræde af Den Europæiske Union og de nødvendige foranstaltninger;
222.

opfordrer Kommissionen til ved udarbejdelsen af sit forslag til lovgiver: — at overveje at ajourføre Unionens grænse- og målværdier (for PM, SO2 og O3) i overensstemmelse med de seneste WHO-retningslinjer; at reducere det antal gange koncentrationerne kan overstige standarderne (for PM, NO2, SO2 og O3); og fastsætte en grænseværdi på kort sigt for PM2.5 og varslingstærskelværdier for PM; — at forbedre luftkvalitetsplanerne, navnlig ved at gøre dem resultatorienterede og ved at kræve, at der rapporteres årligt om deres gennemførelse, og at de ajourføres, når det er nødvendigt; antallet af luftkvalitetsplaner pr. luftkvalitetszone bør begrænses; — at præcisere kravene til placering af industri- og trafikmålestationer med henblik på bedre at måle befolkningens højeste eksponering for luftforurening og fastsætte minimumsantallet af målestationer pr. type (trafik-, industri- og baggrundsstationer); — at sikre Kommissionen mulighed for at stille krav om yderligere overvågningspunkter, hvor den skønner det nødvendigt med henblik på bedre måling af luftforurening; — at fremrykke datoen for rapportering af validerede data (nu den 30. september i år n+1) til mindst den 30. juni i år n+1, og stille eksplicitte krav til medlemsstaterne om at levere ajourførte data (i realtid); — at fastsætte udtrykkelige bestemmelser, som sikrer borgernes adgang til klage og domstolsprøvelse;
12.

bemærker, at fællesforetagendet i 2017 gik videre med den finansielle og administrative afslutning af SESAR 1; noterer sig, at SESAR 1 i 2017 modtog 37 mio. EUR fra Unionen for at dække de udestående forpligtelser over for medlemmerne af fællesforetagendet som følge af vurderingen af de endelige regnskaber, der blev modtaget og gennemgået i 2017, og også for at dække omkostningerne til sandsynlige yderligere revisioner, potentielle søgsmål mod fællesforetagendet og godtgørelse af medlemmernes overskydende kontantbidrag; bemærker endvidere, at der blev valideret 25,9 mio. EUR som kontantbidrag fra Eurocontrol, hvoraf 13,4 mio. EUR er fra 2016, men er en del af 2017-budgettet på grund af tekniske spørgsmål, og 12,5 mio. EUR for 2017; bemærker, at fællesforetagendet modtog 16,8 mio. EUR som ekstraordinære indtægter, hovedsagelig bestående af inddrivelser i relation til medlemmerne; glæder sig over, at det resterende overskud af likvide midler på 23,1 mio. EUR og betalingsbevillinger på 38,6 mio. EUR er tilstrækkelige til at opfylde alle forpligtelser og til at lukke SESAR 1;
26.

noterer sig på baggrund af Revisionsrettens beretning, at agenturet har finansieret støtte til den islandske kystvagts udsendelse af et fly til Grækenland, og at agenturet, inden det godtgjorde de udgifter, Island havde anmeldt, udbad sig fakturaer som dokumentation for én kategori af anmeldte udgifter; beklager, at agenturet, selv om fakturaerne aldrig blev fremsendt, godtgjorde 440 000 EUR, hvilket viser, at den forudgående kontrol var virkningsløs; noterer sig agenturets argument om, at omkostningsoverslaget for vedligeholdelse pr. time udgør et tilstrækkeligt grundlag for at godkende udgifterne;
5.

bemærker, at Det Forenede Kongerige har meddelt, at det har til hensigt at udtræde af Unionen, herunder Euratom; bemærker, at Det Forenede Kongerige fra udtrædelsesdatoen alene vil have ansvaret for at sikre overholdelsen af sine internationale forpligtelser som følge af landets medlemskab af Den Internationale Atomenergiorganisation og af forskellige internationale traktater og konventioner, som det er part i; bemærker navnlig, at Det Forenede Kongerige skal etablere sin egen ordning for nuklear sikkerhedskontrol og forhandle bilaterale aftaler om nukleart samarbejde med de forskellige lande, der er omfattet af Euratom-aftaler; opfordrer agenturet til fortsat at holde sig ajourført om den foreliggende situation og til at aflægge rapport til dechargemyndigheden om enhver udvikling i denne henseende;
25.

bemærker, at Det Forenede Kongeriges beslutning om at udtræde af Den Europæiske Union ifølge Revisionsrettens beretning vil kunne påvirke myndighedens aktiviteter, idet de vigtigste enheder, som der føres tilsyn med, for øjeblikket befinder sig der; bemærker, at der fremover kan ske et fald i myndighedens indtægter som følge af Det Forenede Kongeriges beslutning om at udtræde af Den Europæiske Union; opfordrer myndigheden til fortsat at være opmærksom på den foreliggende situation, til at forberede sig på at afbøde enhver risiko, der måtte opstå, og til at aflægge rapport til dechargemyndigheden om enhver udvikling i denne henseende;